Cymorth cyntaf

Darpariaeth gofal iechyd yn y fan a'r lle (neu'n "gyntaf") yw cymorth cyntaf. Ei bwrpas yw trin claf ar unwaith, cyn y gellir rhoi triniaeth feddygol, broffesiynol.Mosby's Medical Dictionary (St Louis, Missouri, Mosby Elsevier, 2009 [wythfed argraffiad]), t. 730. ISBN 978-0323052900 Er enghraifft rhodir triniaeth cymorth cyntaf cyn i'r claf gyrraedd ysbyty neu yn y cartref a hynny, fel arfer gan leygwr. Yn aml does dim rhaid wrth driniaeth bellach. Er y gellir hefyd roi triniaeth cymorth cyntaf i anifeiliaid, mae'r term fel arfer yn cyfeirio at bobl.

Ymdrinnir â phroblemau difrifol yn gyntaf, megis gwaedu, gweithrediad y galon, a'r gallu i anadlu. Os yw'r claf yn ymwybodol, gofynnir iddo gwestiynau am ei hanes meddygol a chaiff ei gysuro'n gyson. Os nad yw'r claf yn ymwybodol, edrychir am freichled neu gerdyn adnabod meddygol. Mae'n rhaid cadw'r claf yn gynnes ac yn gyfforddus a'i symud cyn lleied ag y bo modd.

 Hanes 
Ymhlith y corff cyntaf o bobl i ymdrin â chlwyfau y mae Marchogion yr Ysbyty a fu'n weithgar yn y 11g ac a sefydlwyd gan y Pab Paschal II.

 Gweler hefyd 
 Ambiwlans Sant Ioan
 Y Groes Goch
 Meddygaeth frys
 Ysbyty Ifan

 Cyfeiriadau 


Categori:Diogelwch cyhoeddus
Categori:Gwasanaethau brys
Categori:Meddygaeth
Categori:Sgiliau goroesi